ஸ்வேதா... அழகான, அறிவான பெண். நேரில் பார்த்த பிரவீன் சொக்கிப் போனான். சமீபத்தில் பார்த்த திரைப்படத்தின் கதாநாயகி சாயலில் இ ருந்த அவளை அவனுக்கு மிகவும் பிடித்துப் போனது. நண்பர்கள் கொடுத்த காதல், காமரச படங்களின் டி.வி.டி.களை விரும்பிப் பார்த்தான். ‘ஆஹா... இத்தனை நாள் இதையெல்லாம் தவற விட்டு விட்டோமே’ என வருந்தினான். அவனுள் உருவெடுத்த கிளர்ச்சி, திருமண நாள் நெருங்க நெருங்க உச்சத்தை அடைந்தது. ‘அழகிய சினிமா நடிகை போன்ற பெண்ணை மணக்கப் போகிறோம்’ என்ற எண்ணம் அவன் உள்ளம் முழுக்க ஆக்கிரமித்து இருந்தது. ‘முதலிரவு அன்றே எல்லாவற்றையும் முடித்து ஆண்மையை நிரூபித்து விட வேண்டும்... இல்லாவிட்டால் பெண் தவறாக நினைத்து விடுவாள்’ என்று நண்பர்கள் உசுப்பேற்றி விட்டனர்.